RESOLUCIÓN do 22 de marzo de 2006 pola que se convocan cursos dirixidos a persoal de Administración local da Comunidade Autónoma galega.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 30/03/2006

Dentro do plan de actividades da EGAP para o 2006, e conforme as funcións atribuídas pola Lei 4/1987, do 27 de maio, de creación da escola, e pola Lei 10/1989, do 10 de xullo, de modificación da anterior, convócanse os cursos que figuran no anexo I dirixidos a persoal de corporacións locais da Comunidade Autónoma galega, que deberán desenvolverse conforme as seguintes bases:
Primeira.-Solicitudes.
O persoal que desexe participar nos cursos programados no anexo I deberá solicitalos coa presentación da instancia que segundo o modelo oficial figura como anexo II desta resolución, e cubrila en todas as súas
epígrafes, e na cal se farán constar, en todo caso, os seguintes datos:
Descrición do posto de traballo que desempeña na actualidade, xuntando á solicitude a certificación que figura como anexo III desta resolución, na cal conste o tipo de traballo que realiza e a súa relación co contido do curso.
Conformidade da entidade na que presta servizos. Cando solicite máis dun interesado da mesma corporación, deberase especificar a orde de preferencia.
A falsidade ou ocultación de datos esenciais para a selección dos aspirantes dará lugar á exclusión automática do curso solicitado.
As solicitudes irán dirixidas ao director da EGAP, e presentaranse no Rexistro Xeral da Escola Galega de Administración Pública, r/ Madrid, 2-4, 15707 Santiago de Compostela, ou tramitaranse por calquera das outras formas previstas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo
común. Admitiranse tamén inscricións por telefax: 981 54 63 30, sen prexuízo da necesidade de remisión da solicitude orixinal por correo ordinario.
Segunda.-Prazo.
O prazo de presentación de solicitudes rematará o día 20 de abril de 2006.
Seguidamente, efectuarase a selección dos participantes e esta notificaráselles directamente aos admitidos e publicarase na páxina web: egap.xunta.es.
Terceira.-Selección.
Os criterios de selección suxeitaranse ás directrices sinaladas na Resolución do 11 de febreiro de 2004, pola que se fan públicos los criterios de participación nas actividades da EGAP (DOG nº 34, do 18 de febreiro).
Cuarta.-Modificacións.
A EGAP reserva para si a facultade de interpretar e de resolver as incidencias que puidesen xurdir no desenvolvemento dos cursos, así como a de anulalos se o escaso número de solicitudes non xustificase a súa realización.
Quinta.-Certificado de asistencia.
Outorgaráselles certificado de asistencia aos alumnos que participen con regularidade nos cursos e é obrigatoria a asistencia a todas as sesións. Toda inasistencia deberá ser xustificada convenientemente, sen que poida exceder en ningún caso do 15% das horas lectivas programadas.
Unha inasistencia superior ao 15% das horas lectivas programadas, aínda que sexa xustificada, impedirá a expedición do correspondente certificado.
Santiago de Compostela, 22 de marzo de 2006.
Antonio Izquierdo Escribano
Director da Escola Galega
de Administración Pública
ANEXO I
* Curso: sobre a actividade de fomento das entidades locais: as subvencións, aspectos xurídicos, orzamentarios e de fiscalización.
1. Obxectivos.
Formar o persoal das corporacións locais para unha mellor planificación, xestión, xustificación e control das subvencións concedidas con cargo aos fondos públicos.
2. Destinatarios.
Funcionarios da Administración local con habilitación de carácter nacional e técnicos de administración xeral pertencentes aos grupos A ou B que realicen tarefas relacionas co contido do curso.
3. Desenvolvemento.
3.1. Duración: 24 horas.
3.2. Lugar e datas: Santiago de Compostela: 8, 9, 10, 11, 15, 16, 18 e 22 de maio de 2006.
3.3. Horarios: de 17.00 a 20.00 horas.
3.4. Prazas: 30.
4. Contido.
-A actividade de fomento das corporacións locais: as subvencións. Concepto e clases. Réxime xurídico.
-Aspectos subxectivos de relación xurídica. Os concedentes e os beneficiarios. As entidades colaboradoras. Dereitos e obrigas dos beneficiarios e das entidades colaboradoras.
-Aspectos procedementais. O plano estratéxico de subvencións. Regulamentos e bases para a concesión de subvencións. O procedemento de concesión. A xestión orzamentaria e contable.
-A xustificación das subvencións. O control financeiro e o procedemento de reintegro. Responsabilidades: infraccións e sancións.
5. Valoración.
Para os efectos do establecido na resolución do INAP do 26 de outubro de 1994, BOE nº 267, do 8 de abril, e correción, BOE nº 311, do 29 de decembro, pola que se establecen os criterios de recoñecemento e valoración dos cursos de Administración local en cumprimento do establecido na orde do Ministerio para as Administracións Públicas do 10 de agosto de 1994, a este curso outorgaráselle unha puntuación de 0,20 puntos.
* Curso: sobre procedementos transversais en materia urbanística e ambiental.
1. Obxectivos.
Estudo dos procedementos de natureza urbanística e ambiental, analizando de xeito sistemático os supostos que se presentan na práctica en relación coa competencia e intervención da comunidade autónoma.
2. Destinatarios.
Funcionarios da Administración local con habilitación de carácter nacional e técnicos de administración xeral pertencentes aos grupos A ou B que realicen tarefas relacionas co contido do curso.
3. Desenvolvemento.
3.1. Duración: 21 horas.
3.2. Lugares e datas: Santiago de Compostela: 19, 20, 21, 22, 26, 27 e 28 de xuño de 2006.
3.3. Horarios: de 17.00 a 20.00 horas.
3.4. Prazas: 30 por edición.
4. Contido.
-A autorización autonómica previa en expedientes de licenzas en solo rústico.
-O planeamento: problemas competenciais.
-Procedementos en materia de medio ambiente: a Lei 1/1995, do 2 de xaneiro, de protección ambiental de Galicia.
5. Valoración.
Para os efectos do establecido na resolución do INAP do 26 de outubro de 1994, BOE nº 267, do 8 de abril, e correción, BOE nº 311, do 29 de decembro, pola que se establecen os criterios de recoñecemento e valoración dos cursos de Administración local en cumprimento do establecido na orde do Ministerio para as Administracións Públicas do 10 de agosto de 1994, a este curso outorgaráselle unha puntuación de 0,20 puntos.
Para os efectos do establecido no Decreto 136/1997, do 5 de xuño (DOG nº 114, do 16 de xuño), sobre a determinación dos méritos que lle corresponde fixar á comunidade autónoma nos concursos para a provisión de prazas reservadas a funcionarios da Administración local con habilitación de carácter nacional, a este curso outorgaráselle unha puntuación de 0,10 puntos.
ANEXO III
xefe de
persoal do concello ou entidade local
Certifico:
Que, no desempeño do
seu posto de traballo de
realiza tarefas directamente relacionadas co contido do curso
, ........ de  de 2006.
Asdo.:
SERVIZO GALEGO DE PROMOCIÓN DA IGUALDADE DO HOME
E DA MULLER